als_Latn dik_Latn sag_Latn
Zgjidhja për muzikë
Bono thotë se bashkë me Apple do ta sjellin një format të ri të muzikës, që nuk do të mund të piratohet dhe do të rikthejë në jetë artin e muzikës në mënyrën më të fuqishme të mundshme.
Politiko
E Shtunë, 20 Shtator 2014 | 09:00
0 Komente.
Frontmeni i U2, Bono, thotë se ai dhe Apple janë duke punuar në një format të ri digjital të muzikës, i cili do të revolucionarizojë mënyrën e konsumimit të muzikës nga fansat.
Bono foli për këto zhvillime të reja në një intervistë për Time. Ai pretendon se pas 18 muajsh ky format i ri do të jetë i disponueshëm për publikun, pak a shumë në të njejtën kohë kur bendi pritet të publikojë një regjistrim të ri të quajtur “Songs of Experience”, si vazhdimësi e albumit “Songs of Innocence”.
Formati i paemëruar është përshkruar nga Bono si “aq i parezistueshëm dhe eksitues për fansat, sa që ata do të tundohen përsëri për të blerë muzikë – albume të tëra si dhe këngë individuale”.
Bono elaboroi kështu.
“Është format audiovizuel dhe interaktiv për këngët, që nuk do të mund të piratohet dhe do të risjellë në jetë artin e muzikës në mënyrën më të fuqishme të mundshme. Mund të luani me tekstin dhe të përjetoni këngën në iPadin tuaj, ose në ekranet e mëdha të rrafshta, ndërsa udhëtoni me metro. Do të shikoni fotografi çfarë nuk i keni parë kurrë më parë”.
U2 dhe Apple i “dhuruan” 500 milionë përdoruesve të iTunes albumin e ri këtë muaj, por pasi disa përdorues u ankuan se albumi instalohej automatikisht në pajisjet e tyre pa lejen e tyre, Apple e publikoi një vegël përmes së cilës përdoruesit mund ta fshinin “Songs of Innocence” nga pajisjet me vetëm një klik.
Bono tha se Apple e kishte blerë albumin për “t’ua dhuruar konsumatorëve të saj të muzikës”.
Thuhet se Apple i kishte dhënë U2 për këtë album 100 milionë dollarë.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn